ai4bharat/Pralekha huggingface dataset:
রেলমন্ত্রক
ভারতীয় রেলের যাত্রী ভাড়ার বিন্যাস
নয়াদিল্লি, ০১ জানুয়ারী, ২০১৯
ভারতীয় রেল ট্রেন ও স্টেশনে সুযোগ-সুবিধা বৃদ্ধি এবং আধুনিকীকরণের মাধ্যমে যাত্রী স্বাচ্ছন্দ্যের দিকটি সবসময় বিবেচনা করে। ২০১৪-১৫ অর্থবর্ষে শেষ বারের মতো ভাড়ার পুনর্বিন্যাস করা হয়। সব শ্রেণীর যাত্রীদের ওপর কোনো অতিরিক্ত বোঝা না চাপিয়ে রেলস্টেশন এবং ট্রেনে যাত্রী স্বাচ্ছন্দ্য বৃদ্ধির লক্ষ্যে খুব সামান্য ভাড়া বাড়ানোর প্রয়োজন হয়ে পড়েছিল। এরসঙ্গে সপ্তম পে-কমিশনের প্রস্তাবগুলিও কার্যকর করার কারণে ট্রেনের মাশুলের সরলীকরণের প্রয়োজন হয়। এছাড়াও, ভারতীয় রেলের দ্রুত আধুনিকীকরণের প্রক্রিয়াটি ত্বরান্বিত করার বিষয়টি বিবেচনাধীন রয়েছে।
রেল তাই সামান্য ভাড়া বৃদ্ধির সিদ্ধান্ত নিয়েছে। নিত্যযাত্রীদের সুবিধার কথা বিবেচনা করে লোকাল ট্রেনের ভাড়া বাড়ানো হয়নি। মাসিক, ত্রৈমাসিক এবং বার্ষিক টিকিটের ভাড়াও অপরিবর্তিত থাকবে। অর্থাৎ ৬৬ শতাংশ যাত্রী এই ভাড়া বৃদ্ধির ফলে প্রভাবিত হবেন না। শীতাতপ নিয়ন্ত্রিত নয় এমন শ্রেণীর সাধারণ যাত্রীদের ক্ষেত্রে ভাড়া বাড়বে প্রতি কিলোমিটার পিছু এক পয়সা। পয়লা জানুয়ারি থেকে এই ভাড়া কার্যকর হয়েছে। তবে যাঁরা পয়লা জানুয়ারির আগে টিকিট কেটেছেন, তাঁদের অতিরিক্ত মাশুল গুনতে হবেনা। এই ভাড়া বৃদ্ধির হার নিম্নরূপ :
১) শীতাতপ নিয়ন্ত্রিত নয় এমন সাধারণ শ্রেণীর ক্ষেত্রে : কিলোমিটার প্রতি ১ পয়সা করে ভাড়া বৃদ্ধি।
২) শীতাতপ নিয়ন্ত্রিত নয় এমন মেল ও এক্সপ্রেস ট্রেনের ক্ষেত্রে : কিলোমিটার প্রতি ২ পয়সা করে ভাড়া বৃদ্ধি।
৩) শীতাতপ নিয়ন্ত্রিত কামরায় : কিলোমিটার প্রতি ৪ পয়সা করে ভাড়া বৃদ্ধি।
৪) লোকাল ট্রেন, মাসিক, ত্রৈমাসিক এবং বার্ষিক টিকিটের ক্ষেত্রে : ভাড়া বৃদ্ধি হবেনা।
রাজধানী, শতাব্দী, দুরন্ত, বন্দে ভারত, তেজস, হামসফর, মহামনা, গতিমান, অন্ত্যোদ্বয়, গরিব রথ, জনশতাব্দী, রাজ্যরানী, যুব, সুবিধা এবং বিশেষ ভাড়ার বিশেষ ট্রেন, দূরপাল্লার শীতাতপ নিয়ন্ত্রিত মেমু ও ডেমু ট্রেনের ক্ষেত্রে ভাড়া বৃদ্ধির হার উপরে উল্লিখিত নিয়মানুসারে হবে।
সংরক্ষণ, সুপার ফাস্ট সারচার্জ-সহ বিভিন্ন ক্ষেত্রে মাশুল অপরিবর্তিত থাকবে। তবে, এইসব ভাড়ার ক্ষেত্রে যে লেভিগুলি যুক্ত রয়েছে তা অব্যাহত থাকবে। এইসব লেভিগুলিতে জিএসটি-র পরিমাণ অপরিবর্তিত থাকবে।
SSS/CB/NS
(Visitor Counter : 378
নীতিআয়োগ
ভারতের স্বাস্থ্য ক্ষেত্রে বিনিয়োগের সুযোগ-সুবিধা সম্পর্কিত নীতি আয়োগের প্রতিবেদন প্রকাশ
নয়াদিল্লি, ৩০ মার্চ ২০২১
নীতি আয়োগ ভারতের স্বাস্থ্য ক্ষেত্রে বিনিয়োগের সুযোগ-সুবিধা সম্পর্কে আজ এক প্রতিবেদন প্রকাশ করেছে। এই প্রতিবেদনে স্বাস্থ্য ক্ষেত্রের সঙ্গে যুক্ত হাসপাতাল, চিকিৎসা সরঞ্জাম, চিকিৎসা বিমা, টেলিমেডিসিন, বাড়িতে গিয়ে স্বাস্থ্য পরিষেবা প্রভৃতি ক্ষেত্রেও বিপুল বিনিয়োগের সম্ভাবনার কথা উল্লেখ করা হয়েছে। আয়োগের সদস্য ডঃ ভি কে পল, মুখ্য কার্যনির্বাহী আধিকারিক শ্রী অমিতাভ কান্ত এবং অতিরিক্ত সচিব ডঃ রাকেশ সারওয়াল এই প্রতিবেদন প্রকাশ করেন।
প্রতিবেদনে বলা হয়েছে, ২০১৬ সাল থেকে বার্ষিক প্রায় ২২ শতাংশ হারে ভারতে স্বাস্থ্য পরিষেবা ক্ষেত্রে বিকাশ ঘটছে। এই গতিতে বিকাশ হার অব্যাহত থাকলে ২০২২ সালে স্বাস্থ্য পরিষেবা ক্ষেত্রের আর্থিক পরিমাণ দাঁড়াবে ৩৭২ বিলিয়ন মার্কিন ডলার। উল্লেখ করা যেতে পারে, রাজস্ব ও কর্মসংস্থান উভয় দিক থেকেই স্বাস্থ্য পরিষেবা ভারতীয় অর্থনীতির গুরুত্বপূর্ণ অঙ্গ হয়ে উঠেছে।
ভারতের স্বাস্থ্য ক্ষেত্রের অগ্রগতিতে একাধিক গুরুত্বপূর্ণ বিষয় যুক্ত রয়েছে। এর মধ্যে রয়েছে – বয়স-ভিত্তিক জনসংখ্যার বৈশিষ্ট্য, মধ্যবিত্ত শ্রেণীর মানুষের সংখ্যা বৃদ্ধি, জীবনশৈলীজনিত অসুখ-বিসুখের বাড়-বাড়ন্ত, সরকারি-বেসরকারি অংশীদারিত্বে ক্রমাগত অগ্রাধিকার এবং ডিজিটাল প্রযুক্তির ক্রমবর্ধমান প্রয়োগ। কোভিড-১৯ মহামারী না কেবল বিভিন্ন চ্যালেঞ্জ ছুড়ে দিয়েছে, সেইসঙ্গে ভারতের স্বাস্থ্য ক্ষেত্রে অগ্রগতির এক নতুন দিশা নির্দেশ করেছে। এই বিষয়গুলি একত্রে ভারতের স্বাস্থ্য ক্ষেত্রে বিপুল বিনিয়োগের সম্ভাবনা তৈরি করেছে বলে ডঃ কান্ত প্রতিবেদনের মুখবন্ধে উল্লেখ করেছেন।
প্রতিবেদনে ভারতের স্বাস্থ্য ক্ষেত্রের এক সামগ্রিক রূপচিত্র তূলে ধরা হয়েছে। এ সম্পর্কে বলা হয়েছে, স্বাস্থ্য ক্ষেত্রে বিপুল কর্মসংস্থান সৃষ্টির সম্ভাবনা রয়েছে। এমনকি, স্বাস্থ্য ক্ষেত্রের জন্য উপযুক্ত নীতি-কৌশল গ্রহণের ফলে বিনিয়োগ ও বাণিজ্যিকীকরণের অনুকূল পরিবেশ গড়ে উঠেছে। হাসপাতাল সম্পর্কে প্রতিবেদনে বলা হয়েছে, দ্বিতীয় ও তৃতীয় শ্রেণীর শহরগুলিতে বেসরকারি স্বাস্থ্য পরিষেবার ব্যাপক সম্প্রসারণ ঘটেছে। পক্ষান্তরে, লগ্নির সুযোগ বাড়ছে। ফার্মাসিউটিকাল সম্পর্কে বলা হয়েছে, সরকারের সাম্প্রতিক কর্মসূচিগুলির মাধ্যমে দেশীয় ম্যানুফ্যাকচারিং ক্ষেত্রের অগ্রগতি হয়েছে। আত্মনির্ভর ভারত উদ্যোগের অঙ্গ হিসাবে দেশীয় ওষুধ প্রস্তুতকারক সংস্থাগুলিকে উৎপাদন সংযুক্ত উৎসাহ ভাতা দেওয়ার সংস্থান রয়েছে। চিকিৎসা সরঞ্জাম সম্পর্কে প্রতিবেদনে বলা হয়েছে, দেশে ডায়াগনোস্টিক ও প্যাথলজি কেন্দ্রের সংখ্যা বৃদ্ধি পাওয়ায় স্বাভাবিকভাবে চিকিৎসা সংক্রান্ত সরঞ্জামের প্রয়োজনীয়তা বেড়েছে। চিকিৎসা – পর্যটন ক্ষেত্রেও ভারতের উজ্জ্বল ভবিষ্যৎ রয়েছে, বিশেষ করে বিকল্প চিকিৎসা পদ্ধতি অত্যন্ত সম্ভাবনাময়।
নীতি আয়োগের পূর্ণাঙ্গ প্রতিবেদন পড়ার জন্য এই লিঙ্কে ক্লিক করুন - https://niti.gov.in/sites/default/files/2021- 03/InvestmentOpportunities_HealthcareSector_0.pdf
প্রতিরক্ষামন্ত্রক
মালদ্বীপের যৌথ অর্থনৈতিক জোনের নিরাপত্তা সংক্রান্ত নজরদারির ব্যবস্থা
নয়াদিল্লি, ১১ মে, ২০১৮
ভারতীয় নৌ-বাহিনী অভিযান-ভিত্তিক নৌ-যান মোতায়েনের অঙ্গ হিসাবে ২০১৮-র ৯ই মে থেকে ১৮ই মে পর্যন্ত নৌ-টহলদারী যান তথা ভারতীয় নৌ-জাহাজ সুমেধা-কে মালদ্বীপে যৌথ অর্থনৈতিক জোনের নিরাপত্তা সংক্রান্ত নজরদারির জন্য মোতায়েন করা হয়েছে। ২০১৮-র ১১ ও ১২ই মে মালে-তে এই জাহাজটি কার্যকর তৎপরতা প্রদর্শন করবে। এই সময়ে এই জাহাজ থেকে মালদ্বীপের জাতীয় প্রতিরক্ষা বাহিনীর কর্মীদের সঙ্গে যোগাযোগ এবং তাঁদের প্রশিক্ষণের ব্যবস্থা করা হবে। এছাড়া, সুমেধার মাধ্যমে ১২ থেকে ১৫ই মে মালদ্বীপের জাতীয় প্রতিরক্ষা বাহিনীর কর্মীদের সঙ্গে নিয়ে যৌথ অর্থনৈতিক অঞ্চলে নিরাপত্তা সংক্রান্ত নজরদারির কাজ চালানো হবে। এই কাজ শেষ হলে মালদ্বীপের নিরাপত্তা কর্মীদের মালে-তে জাহাজ থেকে নামানো হবে।
২০১৮-র ২৮শে এপ্রিল থেকে ১৫ই মে পর্যন্ত ভারতীয় নৌ-বাহিনীর ২ জন আধিকারিক এবং ৮ জন নাবিকের নৌ কামান্ডোর দলটি মালদ্বীপে ‘একতা ২০১৮’ নামে এক নৌ মহড়ায় অংশ নিচ্ছে। মালে থেকে ১৪৫ কিলোমিটার উত্তরে মাফিলহাফুসি-তে কম্পোজিট ট্রেনিং সেন্টারে এই মহড়া চলছে। এই নৌ-মহড়ায় মালদ্বীপের প্রতিরক্ষা কর্মীদের সমুদ্রে ডাইভিং করা, ডাইভিং-এর যন্ত্রপাতি পরিচালনা এবং জরুরি ক্ষেত্রে চিকিৎসা পরিষেবা প্রদান সংক্রান্ত প্রশিক্ষণ দেওয়া হচ্ছে। ৬ এবং ৭ই মে মালদ্বীপে ভারতীয় রাষ্ট্রদূত এই প্রশিক্ষণ মহড়ার কাজ পরিদর্শন করেছেন। মালদ্বীপে যৌথ অর্থনৈতিক জোনে নিরাপত্তা সংক্রান্ত ঞ্জরদারির উদ্যোগ ভারত সরকার এবং ভারতীয় নৌ-বাহিনীর পক্ষ থেকে ঐ দ্বীপ রাষ্ট্রে অর্থনৈতিক অঞ্চলে নিরাপত্তা সুনিশ্চিত করার লক্ষ্যে পরিচালিত হচ্ছে।
CG/PB/SB……
(Visitor Counter : 54
প্রধানমন্ত্রীরদপ্তর
শ্রী কুলদীপ রাজ গুপ্তার প্রয়াণে প্রধানমন্ত্রীর শোক প্রকাশ
নয়াদিল্লি, ১৮ আগস্ট, ২০২২
প্রধানমন্ত্রী শ্রী নরেন্দ্র মোদী জম্মু-কাশ্মীরের জনপ্রিয় নেতা শ্রী কুলদীপ রাজ গুপ্তার প্রয়াণে শোক ব্যক্ত করেছেন। শ্রী মোদী বলেছেন, শ্রী গুপ্তা জনগণের কল্যাণে এবং সামাজিক ক্ষমতায়নে নিজেকে সমর্পিত করেন।
এক ট্যুইট বার্তায় প্রধানমন্ত্রী বলেছেন,
“জম্মু-কাশ্মীরের জনপ্রিয় বিজেপি নেতা কুলদীপ রাজ গুপ্তাজির প্রয়াণে আমি গভীর শোকাহত। তিনি তাঁর জীবন জনগণের কল্যাণে এবং সামাজিক ক্ষমতায়নে সমর্পিত করেন। তাঁর শোকসন্তপ্ত পরিবার এবং সমর্থকরা এই পরিস্থিতি সামলে উঠুন, ঈশ্বরের কাছে সেই প্রার্থনাই করি। ওঁ শান্তি!”
PG/CB/NS
(
প্রধানমন্ত্রীরদপ্তর
রুশ নিরাপত্তা পরিষদের সচিব শ্রী নিকোলাই প্যাট্রুশেভের প্রধানমন্ত্রীর সঙ্গে সাক্ষাৎ
নয়াদিল্লি, ২৯ ,মার্চ,২০২৩
রাশিয়ার নিরাপত্তা পরিষদের সচিব শ্রী নিকোলাই প্যাট্রুশেভ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
তাঁরা দ্বিপাক্ষিক সহযোগিতার পাশাপাশি পারস্পরিক স্বার্থ-সংশ্লিষ্ট আন্তর্জাতিক বিভিন্ন বিষয় নিয়ে মতবিনিময় করেছেন।
PG/CB/DM/
(
প্রধানমন্ত্রীরদপ্তর
প্রয়াগরাজে স্বচ্ছ কুম্ভ, স্বচ্ছ আভার অনুষ্ঠানে প্রধানমন্ত্রী ভাষণ
নয়াদিল্লি, ২৪ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ প্রয়াগরাজে অনুষ্ঠিত ‘স্বচ্ছ কুম্ভ, স্বচ্ছ আভার’ অনুষ্ঠানে ভাষণ দেন। প্রয়াগরাজে পৌঁছে পবিত্র সঙ্গমে গঙ্গার জলে স্নান করে কিছু সাফাইকর্মীর চরণ বন্দনা করে, কুম্ভকে পরিচ্ছন্ন রাখার যে অসাধারণ প্রচেষ্টা ওই সাফাইকর্মীরা চালিয়েছেন তাকে সম্মাননা জানান।
কুম্ভ স্নানের জন্য প্রয়াগরাজে যেসব পূণ্যার্থী আসেন, তাঁদের জন্য সর্বোত্তম ব্যবস্হা নিশ্চিত করতে যাঁরা প্রয়াসী হয়েছেন, তাঁদেরকে কর্মযোগী আখ্যা দেন প্রধানমন্ত্রী। এই প্রেক্ষিতে এনডিআরএফ, মাঝি, স্হানীয় জনগণ এবং সাফাইকর্মীদের উল্লেখ করেন শ্রী মোদী। তিনি আরও বলেন, বিগত কিছু সপ্তাহে কুম্ভে ২১ কোটিরও বেশি মানুষ সফর করেন। সেখানে সাফাইকর্মীরা দেখিয়েছেন কোন কিছুই অসম্ভব নয়। শ্রী মোদী বলেন, এবছর কুম্ভ যে প্রশংসা অর্জন করতে পেয়েছে তারজন্য এই সাফাইকর্মীদের অবদান অনস্বীকার্য। প্রধানমন্ত্রীর এও অভিমত, তিনি যে সময় কিছু কিছু সাফাইকর্মীর চরণ বন্দনা করেন, সেই বিশেষ মুহূর্তটি চিরকাল স্মরণীয় হয়ে থাকবে।
প্রধানমন্ত্রী বলেন, স্বচ্ছ সেবা সম্মান কোষ যেটির আজ ঘোষণা করা হল, সেটি সাফাইকর্মী ও তাদের পরিবারকে প্রয়োজনের সময় সাহায্য করতে পারবে।
শ্রী মোদী এও বলেন, স্বচ্ছ ভারত অভিযান দ্রুতগতিতে এগিয়ে চলেছে। তাঁর অভিমত, এবছর ২ অক্টোবর মহাত্মা গান্ধীর ১৫০-তম জন্মবার্ষিকীর আগেই দেশ উন্মুক্ত স্হানে শৌচ-মুক্ত দেশ হয়ে উঠতে পারবে।
প্রধানমন্ত্রী বলেন, এবছর গঙ্গা নদীর পরিচ্ছন্নতা আলোচনার একটি বিশেষ অঙ্গ। কেন্দ্রীয় সরকার এবং নমামী গঙ্গের প্রচেষ্টার পরিণাম-ই এটি। তিনি বলেন, যেসব নালা গঙ্গা নদীতে পড়ছে সেগুলি আবর্জনাময় হওয়ায় এবছর সেগুলিতে যথাযথ নিকাশী ব্যবস্হা গড়ে তোলা হয়েছে। এ প্রসঙ্গে কয়েকদিন আগে তিনি যে ১,৩০ কোটি টাকা মূল্যের সিওল শান্তি পুরস্কারে ভূষিত হয়েছেন সেটির প্রসঙ্গও উত্থাপন করেন। তিনি বলেন, এই অর্থ তিনি নমামী গঙ্গে মিশনে দান করবেন। প্রধানমন্ত্রী হিসেবে তিনি যেসব উপহার পেয়েছেন সেগুলিরও নিলাম করা হয়েছে বলে শ্রী মোদী জানান এবং বলেন এই নিলামের ফলে যে অর্থ এসেছে তা নমামী গঙ্গেতে দান করা হয়েছে।
কুম্ভে যেসব মাঝিরা অক্লান্ত পরিশ্রম করেছেন তাঁদেরও অভিনন্দন জানান প্রধানমন্ত্রী। তিনি বলেন, স্বাধীনতার পরে এই প্রথম পূণ্যার্থীরা অক্ষয় বট প্রত্যক্ষ করতে পেরেছেন।
প্রধানমন্ত্রী তাঁর স্বপ্নের কুম্ভ চরিতার্থ করতে পেরে এই কুম্ভের সঙ্গে যুক্ত প্রত্যেককে ধন্যবাদ জানান। এই কুম্ভ ছিল আধুনিকতা, ধর্ম বিশ্বাস এবং আধ্যাত্মিকতার এক অসাধারণ মিশেল। প্রধানমন্ত্রী এই উপলক্ষে উত্তরপ্রদেশের পুলিশ প্রশাসনের ভূমিকারও প্রশংসা করেন। তিনি বলেন, এবছর কুম্ভে যে ব্যবস্হা করা হয়েছে তার মধ্যে রয়েছে গুতুত্বপূর্ণ পরিকাঠমোর বিকাশ, যেটি শহরকে সাহায্য করবে এর পরেও।
SSS/NS
(Visitor Counter : 99
প্রধানমন্ত্রীরদপ্তর
যোগাযোগ ব্যবস্থার উন্নয়নে সরকার সর্বদাই সচেষ্ট: প্রধানমন্ত্রী
নয়াদিল্লি, ১০ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, জনসাধারণের সুযোগ-সুবিধা বৃদ্ধির জন্য সরকার যোগাযোগ ব্যবস্থার উন্নতি ঘটাতে সর্বদাই সচেষ্ট।
সাংসদ শ্রী রাজেশ চুদাসামা এক ট্যুইট বার্তায় জানিয়েছেন, উড়ান প্রকল্পের মাধ্যমে এখন দেশের সাধারণ মানুষ সহজেই বিমানযাত্রা করতে পারছেন। এই ট্যুইটের প্রত্যুত্তরে প্রধানমন্ত্রী বলেছেন, “যোগাযোগ ব্যবস্থার উন্নতিতে আমাদের নিরন্তর উদ্যোগ বজায় থাকবে। এর মাধ্যমে, সাধারণ মানুষ সবধরনের সুযোগ-সুবিধা পাবেন”।
PG/CB/SB
(
যোগাযোগওতথ্যপ্রযুক্তিমন্ত্রক
করোনা ভাইরাস সংক্রমণের জেরে চলতি লকডাউনের সময় ডাকঘর গুলিতে লেনদেন
নতুন দিল্লি, ৩১ মার্চ ২০২০
করোনা ভাইরাস সংক্রমণের জেরে চলতি লকডাউনের সময় ডাকঘর গুলিতে লেনদেন -
ক্রমিক সংখ্যা পর্যবেক্ষণ পরিমিতি ২৬ মার্চের অবস্থান ২৭ মার্চের অবস্থান ২৮ মার্চের অবস্থান
১ পোস্ট অফিস সেভিংস বুক- এর সংখ্যা ৬,৩৮,৮০৬ ৭,৩৩,৬১৪ ৬,৪৫,৩২০
২ পোস্ট অফিস সেভিংস বুক- এ লেনদেন নগদ জমা-৪৯১.৯১ কোটি ।
নগদ তোলা-২৬৪.৭৬ কোটি নগদ জমা-৫৩৩.০৬ কোটি ।
নগদ তোলা-৩১৩.৩১ কোটি নগদ জমা-৫৯০.৩২ কোটি ।
নগদ তোলা-৩১৮.৮৯ কোটি
৩ ভারতীয় পোস্ট পেমেন্ট ব্যাঙ্ক- এর সংখ্যা ১.৬৩ লক্ষ ১.৫৭ লক্ষ ১.১৮ লক্ষ
৪ ভারতীয় পোস্ট পেমেন্ট ব্যাঙ্ক- এ লেনদেন ৪৯.৩৫ কোটি ৪৭.১৩ কোটি ৩২.১৪ কোটি
৫ আধার ভিত্তিক লেনদেনের সংখ্যা ৬৮৭৪ ৭৯৩৮ ৮৫৭৭
৬ আধার ভিত্তিক লেনদেনের মূল্য ৩.১১ কোটি ৩.৩৩ কোটি ৩.৬৩ কোটি
৭ এটিএম এর মাধ্যমে লেনদেনের সংখ্যা ১০৬৯১ ৯৯১২ ১০৯৮৪
৮ এটিএম এর মাধ্যমে লেনদেনের মূল্য ৫,৫৭,২৮,৪০০ ৩,০৩,১৯,৬০০ ৩,২২,১২,৩৫০
৯ ডাক জীবন বীমার সংখ্যা ৯৭৪৬ ১২২৫১ ১০১৯০
১০ ডাক জীবন বীমার মূল্য ৩,৪৪,৪০,৫৫৭ ৪,০২,৩৩,৬৫৭ ৩,২৩,৩৮,৬২৬
১১ গ্রামীণ ডাক জীবন বীমার সংখ্যা ১৬৩০৮ ২১৬১৭ ২৮০৪৫
১২ গ্রামীণ ডাক জীবন বীমার মূল্য ১,৫৮,৬৫,৮০৭ ২,৩৪,২৫,৯৪০ ২,৭৯,০১,০০০
১৩ স্পিডপোস্ট, রেজিস্ট্রেড লেটার, পার্সেল ডেলিভারি এবং মানিঅর্ডারস পেড'র সংখ্যা ৪৫৭৬৬ ৫৮১২১ ৪৬৮৯২
CG/SS
(Visitor Counter : 52
বৈদ্যুতিন ও তথ্যপ্রযুক্তি মন্ত্রক
বৈদ্যুতিন ও তথ্য প্রযুক্তি দপ্তরের কেন্দ্রীয় মন্ত্রী শ্রী অশ্বিনী বৈষ্ণব এবং প্রতিমন্ত্রী শ্রী রাজীব চন্দ্রশেখর যৌথভাবে ইন্ডিয়া ইন্টারনেট গভর্নেন্স ফোরাম ২০২১-এর সূচনা করেছেন
নতুন দিল্লি, ২৫ নভেম্বর, ২০২১
বৈদ্যুতিন ও তথ্য প্রযুক্তি দপ্তরের কেন্দ্রীয় মন্ত্রী শ্রী অশ্বিনী বৈষ্ণব এবং প্রতিমন্ত্রী শ্রী রাজীব চন্দ্রশেখর যৌথভাবে আজ ইন্ডিয়া ইন্টারনেট গভর্নেন্স ফোরাম ২০২১ -এর সূচনা করেছেন। বৈদ্যুতিন ও তথ্য প্রযুক্তি মন্ত্রক এবং ন্যাশনাল ইন্টারনেট এক্সচেঞ্জ অফ ইন্ডিয়া  যৌথভাবে তিনদিনের এই অনলাইন কর্মসূচির আয়োজন করেছে। এর বিষয় ভাবনা হলো 'ইন্টারনেটের মাধ্যমে ভারতের ক্ষমতায়ণ'। এই অনুষ্ঠানের মূল লক্ষ্যই হলো ডিজিটাইজেশনের পথ নির্দেশিকা নিয়ে আলোচনা চালানো এবং ভারতকে বিশ্বব্যাপী অপরিহার্য ইন্টারনেট ব্যবহারকারী দেশ হিসেবে প্রতিষ্ঠা করা। ২৫ থেকে ২৭ নভেম্বর পর্যন্ত আয়োজিত এই অনুষ্ঠানে ইন্টারনেট ব্যবহারের ক্ষেত্রে আন্তর্জাতিক নীতি উন্নয়নে ডিজিটাইজেশনের ভূমিকা এবং গুরুত্ব তুলে ধরা হবে।
এদিন অনুষ্ঠানের সূচনায় কেন্দ্রীয় মন্ত্রী শ্রী অশ্বিনী বৈষ্ণব জানান, ইন্টারনেট হলো অর্থনীতি এবং সমাজের সবচেয়ে গুরুত্বপূর্ণ অংশ। তাই এর ব্যবহারের নিয়মগুলির বিষয়ে সঠিক ধারনা থাকা অত্যন্ত গুরুত্বপূর্ণ। দেশের প্রত্যন্ত অঞ্চলে প্রান্তিক মানুষের কাছে ইন্টারনেট পরিষেবা পৌঁছে দেওয়ার বিশেষ উদ্যোগ নিয়েছে সরকার। তাই তাদের জীবনযাপনের ওপর দৃষ্টি রেখে ডিজিটাল বিভাজনের মধ্যে সেতুবন্ধন করতে হবে। অনলাইনে, বিশেষত সামাজিক মাধ্যমে যে কোনো বিষয় শেয়ার করা হয়ে থাকে। এক্ষেত্রে দেশের তরুণ সমাজ যাতে বিপদে পরিচালিত না হয় সে দিকটিও লক্ষ্য রাখা প্রয়োজন বলে মন্তব্য করেন তিনি। ই-কমার্স সংস্থাগুলি অনেক ক্ষেত্রেই ছোট ব্যবসায় আঘাত হেনেছে। এর ফলে একটি সামাজিক প্রভাব পড়েছে। তাই ক্ষুদ্র ব্যবসার সঙ্গে যুক্ত ব্যক্তিদের অনলাইন বাণিজ্যের বিষয়ে সচেতন করে তুলতে হবে। পাশাপাশি সাইবার নিরাপত্তার ওপর সর্বাধিক গুরুত্ব দেওয়া প্রয়োজন বলেও মন্তব্য করেন তিনি।
অনুষ্ঠানে কেন্দ্রীয় প্রতিমন্ত্রী শ্রী রাজীব চন্দ্রশেখর জানান, এই প্রথম দেশে আইআইজিএফ ২০২১ -এর আয়োজন করা হয়েছে। ইন্টারনেট ব্যবহার, নিরাপত্তা এবং বিপদ এই সকল বিষয়ের ওপর তিনদিন ধরে আলোচনা চলবে। আগামীদিনে ভারত যাতে বিশ্বব্যাপী ইন্টারনেট জগতে নেতৃত্বদানকারী দেশ হিসেবে উঠে আসতে পারে সে বিষয়ের ওপরেও গুরুত্ব আরোপ করা হবে বলে জানান তিনি।
দেশের ১০০ শতাংশ মানুষকে ইন্টারনেট ব্যবস্থাপনার মধ্যে নিয়ে আসতে ডিজিটাল অভিযান শুরু হয়েছে। এই অনুষ্ঠানে দেশে ডিজিটালাইজেশনের পথ নির্দেশিকা, সুযোগ, সম্ভাবনা এবং সমস্যাগুলির ওপর বিশেষ নজর দেওয়া হবে। আইআইজিএফ ২০২১ -এ সরকার পক্ষের পাশাপাশি একাধিক শিল্প সংস্থা, সুশীল সমাজ, শিক্ষা প্রতিষ্ঠান সহ বিভিন্ন পক্ষ অংশ নিয়েছে। এদিন অনুষ্ঠানের সূচনায় মন্ত্রকের সচিব শ্রী অজয় প্রকাশ সাহনি, এনআইএক্সআইএ-এর মুখ্য কার্যনির্বাহী আধিকর্তা শ্রী সুনীল কুমার জৈন, আইআইজিএফ-এর সভাপতি টি বি রামচন্দ্রন সহ অন্যান্য বিশিষ্ট ব্যক্তিবর্গ উপস্থিত ছিলেন।
CG/SS/SKD/
(Visitor Counter : 128
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ২৮ ও ২৯ জুলাই লক্ষ্ণৌ সফর করবেন
নয়াদিল্লি, ২৭ জুলাই ২০১৮
প্রধানমন্ত্রী শ্রী নরেন্দ্র মোদী ২৮ ও ২৯ জুলাই লক্ষ্ণৌ সফরে যাবেন। ২৮ জুলাই তিনি ‘পুর এলাকার রূপান্তর’ শীর্ষক এক অনুষ্ঠানে উপস্থিত থাকবেন। পুর উন্নয়ন সংক্রান্ত কেন্দ্রীয় সরকারের তিনটি গুরুত্বপূর্ণ উদ্যোগের তৃতীয় বার্ষিকী উপলক্ষে এই অনুষ্ঠানের আয়োজন করা হবে। এগুলি হ’ল – প্রধানমন্ত্রী আবাস যোজনা , পুর অঞ্চলের রূপান্তর ও পুনরুজ্জীবনের জন্য অটল মিশন  এবং স্মার্ট সিটি মিশন।
প্রধানমন্ত্রী পুর উন্নয়নের লক্ষ্যে সরকারের ফ্ল্যাগশিপ মিশনগুলি বিষয়ে একটি প্রদর্শনীও পরিদর্শন করবেন। তিনি ৩৫টি রাজ্য ও কেন্দ্রশাসিত অঞ্চল থেকে একজন করে প্রধানমন্ত্রী আবাস যোজনার সুবিধা প্রাপকের সঙ্গে আলোচনা করবেন। প্রধানমন্ত্রী ভিডিও লিঙ্কের মাধ্যমে উত্তর প্রদেশের বিভিন্ন শহরের প্রধানমন্ত্রী আবাস যোজনার সুবিধা প্রাপকদের কাছ থেকে তাঁদের বক্তব্য জানবেন। উত্তর প্রদেশে ফ্ল্যাগশিপ মিশনগুলির আওতায় বিভিন্ন প্রকল্পের ভিত্তিপ্রস্তর স্থাপন করে তিনি এক সমাবেশে ভাষণ দেবেন।
বিনিয়োগ আকর্ষণ ও শিল্পায়ন প্রক্রিয়াকে তুলে ধরার লক্ষ্যে ২০১৮ সালের ফেব্রুয়ারি মাসে উত্তর প্রদেশ সরকার বিনিয়োগকারীদের এক সমাবেশের আয়োজন করেছিল। এরফলে, পুনর্নবীকরণযোগ্য শক্তি, পরিকাঠামো, বিদ্যুৎ, তথ্য প্রযুক্তি এবং ইলেক্ট্রনিক দ্রব্য উৎপাদন ও পর্যটন ক্ষেত্রে ৪.২৮ লক্ষ কোটি টাকারও বেশি লগ্নির প্রস্তাব এসেছে। কয়েক মাসের মধ্যেই ৮১টি প্রকল্পের প্রায় ৬০ হাজার কোটি টাকা বিনিয়োগ বাস্তবায়নের ক্ষেত্র প্রস্তুত হয়েছে। ২৯ জুলাই প্রধানমন্ত্রী লক্ষ্ণৌতে এইসব প্রকল্পগুলির সূচনা করবেন।
CG/PB/SB…
(Visitor Counter : 27
আদিবাসীবিষয়কমন্ত্রক
উত্তর পূর্বাঞ্চল উন্নয়ন দপ্তর ও ভারতীয় ডাক বিভাগের সঙ্গে উত্তর - পূর্বের উৎপাদিত সামগ্রীর বাজারজাতকরণের উদ্যোগ নিয়েছে, আদিবাসী বিষয়ক মন্ত্রকের ট্রাইফেড
নতুন দিল্লি, ৩রা জানুয়ারী, ২০২১
আদিবাসী বিষয়ক মন্ত্রকের অধীনস্থ সংস্থা ট্রাইফেড, আদিবাসী মানুষদের জীবনের পরিবর্তন আনার জন্য বিভিন্ন মন্ত্রক ও দপ্তরের সঙ্গে নানা কর্মসূচী ও প্রকল্পের মাধ্যমে কাজ করছে। এর অঙ্গ হিসেবে উত্তর পূর্বাঞ্চল উন্নয়ন দপ্তর ও ভারতীয় ডাক বিভাগের সঙ্গে উত্তর - পূর্বের উৎপাদিত সামগ্রীর বাজারজাতকরণের উদ্যোগ নিয়েছে। এর মূল উদ্দেশ্য হল, এই অঞ্চলের উৎপাদিত সামগ্রীর জন্য ব্র্যান্ড তৈরি করা, সেই ব্র্যান্ডকে জাতীয় এবং আন্তর্জাতিক বাজারে পরিচিত করা এবং আন্তর্জাতিক স্তরে এই সব পণ্যের বিষয়ে সচেতনতা গড়ে তোলা। উত্তর পূর্বাঞ্চলের পণ্য সামগ্রী বাজারজাতকরণের উদ্যোগের ফলে আদিবাসী সরবরাহকারীরা উপকৃত হবেন এবং সংশ্লিষ্ট অঞ্চলে আদিবাসী শিল্পোদ্যোগী গড়ে উঠবে, যার মাধ্যমে এই অঞ্চলে মানুষের আয় বাড়বে এবং নতুন নতুন জীবিকা সৃষ্টি হবে।
বস্ত্রবয়ন শিল্পের ক্লাস্টার তৈরি, কোন কোন সামগ্রী সরবরাহ করা যায়, সেগুলির শনাক্তকরণ, আদিবাসীদের বিভিন্ন সম্পদের উন্নয়ন ও প্রশিক্ষণ, উৎপাদিত পণ্য সংগ্রহ করে, সেগুলি অন্য জায়গায় নিয়ে যাওয়া এবং ট্রাইবস ইন্ডিয়ার বিভিন্ন বিক্রয়কেন্দ্রের মাধ্যমে গ্রাহকদের কাছে পৌঁছে দেবার প্রক্রিয়ার একটি পরিকল্পিত বাস্তবায়ন ঘটানো হবে। উত্তর পূর্বাঞ্চল উন্নয়ন দপ্তর তার শাখা সংগঠনগুলির মাধ্যমে এই কাজ করবে। ট্রাইফেড, তার বিভিন্ন বিক্রয়কেন্দ্র এবং ই-কমার্স প্ল্যাটফর্মের সাহায্যে বিভিন্ন পণ্য সামগ্রীর দেশ – বিদেশের বাজারে ব্র্যান্ডিং ও বাজারজাত করণের কাজ করবে।
সরকারের “অ্যাক্ট ইস্ট” নীতির সঙ্গে সাযুজ্য রেখে এই অঞ্চলের আর্থিক, কৌশলগত ও সাংস্কৃতিক সম্পর্ককে আরো প্রসারিত করা এর মূল উদ্দেশ্য, যাতে এশিয় - প্রশান্ত মহাসাগরীয় অঞ্চলের সঙ্গে বিভিন্ন স্তরে যোগাযোগ গড়ে তোলা যায়। উত্তর পূর্বাঞ্চলের পণ্য সামগ্রী যাতে ৪ গুণ বেশি বিক্রি হয়, সেই উদ্দেশ্যে এই উদ্যোগ নেওয়া হয়েছে। যার মাধ্যমে আত্মনির্ভর ভারত অভিযান, স্থানীয় পণ্যের জন্য সোচ্চার হওয়া  এবং আদিবাসীদের উৎপাদিত সামগ্রী কেনার  মতো প্রয়াসগুলি সফল হয়।
এই ধরণের পণ্যের সঙ্গে জিআই ট্যাগ করার ফলে এগুলির উৎসস্থল সম্পর্কে স্বচ্ছতা নিশ্চিত হবে। উত্তর পূর্বাঞ্চলের বৈচিত্রময় সংস্কৃতির বিষয়ে আন্তর্জাতিক স্তরে পরিচিতি গড়ে উঠবে। এই উদ্যোগে সব রকমের লজিস্টিক সহায়তার জন্য ভারতীয় ডাক বিভাগের সাহায্য নেওয়া হবে।
এর পাশাপাশি জিআই ট্যাগ সম্বলিত পণ্য সহ আদিবাসীদের বিভিন্ন সামগ্রীর প্রচারের জন্য ট্রাইফেড, ডাক টিকিটের প্রদর্শনী সহ বিভিন্ন উদ্যোগ নিয়েছে, এ কাজে ভারতীয় ডাক বিভাগ সহায়তা করবে। ৬টি জিআই পণ্য সামগ্রীর প্রদর্শনী বিপুলভাবে করা হবে। ফেব্রুয়ারী মাসে আদি মহৎসব প্রদর্শনীতে ট্রাইফেড, এই ৬টি পণ্যের প্রচার করবে। ভারতীয় ডাক বিভাগ, গুজরাটের আমেদাবাদে মুখ্য ডাকঘরে আদিবাসীদের উৎপাদিত সামগ্রীর প্রদর্শনী করবে। এছাড়াও বন ধন বিকাশ কেন্দ্র থেকে বনাঞ্চলে গাছের থেকে সংগ্রহ করা ল্যাক ও আঠা জাতীয় সামগ্রী ভারতীয় ডাক বিভাগে সরবরাহ করা হবে। আদিবাসী হস্তশিল্পীদের বিভিন্ন সামগ্রী ভারতীয় ডাক বিভাগ সংগ্রহ করে, সেগুলি উপহার সামগ্রী হিসেবে বিক্রি করার উদ্যোগও নেওয়া হয়েছে।
এই ধরণের সমন্বিত প্রয়াস ছাড়াও ট্রাইফেড, আদিবাসী মানুষদের আয় বৃদ্ধি ও জীবিকার সংস্থানের জন্য দেশজুড়ে নানা উদ্যোগ নিয়েছে। সংস্থা আশা করে এর মধ্য দিয়ে আদিবাসীদের জীবন ও জীবিকায় যথেষ্ট পরিবর্তন আসবে।
মানবসম্পদবিকাশমন্ত্রক
অনলাইন পেশাগত বিকাশের জন্য কলকাতা বিশ্ববিদ্যালয় সহ দেশের ৭৫টি জাতীয় সম্পদ কেন্দ্রকে চিহ্নিত করা হল
নয়াদিল্লি, ০৪ মে, ২০১৮
ম্যাসিড ওপেন অনলাইন কোর্সের ‘স্বয়ম’ মঞ্চ ব্যবহার করে ১৫ লক্ষ উচ্চশিক্ষা বিভাগের ---- সম্বন্ধীয় বিকাশের একটি বড়সড় উদ্যোগ শুরু করেছে মানবসম্পদ বিকাশ মন্ত্রক। প্রথম পর্যায়ে ৭৫টি পাঠ্যবিষয় কেন্দ্রিক জাতীয় সম্পদ কেন্দ্রকে চিহ্নিত করা হয়েছে। এদের অনলাইন প্রশিক্ষণের উপাদান প্রস্তুত করার দায়িত্ব দেওয়া হয়েছে। এই উপাদানগুলি অপলোড করা হবে এবং ‘স্বয়ম’-এর মাধ্যমে যোগান দেওয়া হবে সমস্ত শিক্ষক-শিক্ষিকাকে। প্রত্যেক বছরই পয়লা অক্টোবর এই প্রক্রিয়াটি ---- হবে এবং এর প্রতিক্রিয়ার ভিত্তিতে, শিক্ষাক্রমটি পুনরাবৃত্তি করা হবে পরবর্তী জানুয়ারি মাসে। জাতীয় সম্পদ কেন্দ্রগুলি শিক্ষা বিভাগটির তালিকা প্রকাশ করবে এবং এই তালিকায় থাকবে এ বছর ৩১ ডিসেম্বর পর্যন্ত সংশাপত্র প্রাপ্ত শিক্ষাবিভাগগুলি। উল্লেখ্য, এর মধ্যে পশ্চিমবঙ্গের বেশ কিছু প্রতিষ্ঠান রয়েছে। সেগুলি হল মেকানিক্যাল, ইঞ্জিনিয়ারিং -----------
কলকাতা বিশ্ববিদ্যালয়ের অঙ্ক ও পরিসংখ্যান এনআইটি দুর্গাপুরের কেমিক্যাল ইঞ্জিনিয়ারিং এবং এনআইটিটিআর-এর মেকানিক্যাল ইঞ্জিনিয়ারিং।
SSS/NS/…
(Visitor Counter : 92
প্রতিরক্ষামন্ত্রক
প্রতিরক্ষা শিল্প নিরাপত্তা নিয়ে ভারত ও মার্কিন যুক্তরাষ্ট্র যৌথ কর্মী গোষ্ঠী গঠন করবে
নয়াদিল্লি, ০১ অক্টোবর, ২০২১
ভারত ও মার্কিন যুক্তরাষ্ট্রের মধ্যে শিল্প নিরাপত্তা চুক্তি  নিয়ে শিখর বৈঠক গত ২৭ সেপ্টেম্বর থেকে পয়লা অক্টোবর পর্যন্ত নতুন দিল্লিতে আয়োজিত হয়। দু’দেশের প্রতিরক্ষা শিল্প সংস্থাগুলির মধ্যে বিশেষ তথ্য বিনিময়ের লক্ষ্যে পন্থাপদ্ধতি স্থির করতে এই বৈঠকের আয়োজন করা হয়। ভারতের হয়ে বৈঠকে সভাপতিত্ব করেন শ্রী অনুরাগ বাজপেয়ী এবং মার্কিন যুক্তরাষ্ট্রের হয়ে পৌরোহিত্য করেন মিঃ ডেভিড পল বাগনটি।
উল্লেখ করা যেতে পারে, দু’দেশের প্রতিরক্ষা শিল্প সংস্থাগুলির মধ্যে বিশেষ তথ্য বিনিময় পদ্ধতিকে আরও সরল করে তুলতে ২০১৯-এর ডিসেম্বরে শিল্প নিরাপত্তা চুক্তি স্বাক্ষরিত হয়। এই চুক্তি কার্যকর করার জন্য ভবিষ্যৎ পরিকল্পনা তৈরি করা হয়। দুই দেশের মধ্যে এই বৈঠকে শিল্প নিরাপত্তা সম্পর্কে একটি যৌথ কর্মী গোষ্ঠী গঠনে নৈতিক সিদ্ধান্ত হয়েছে। এই গোষ্ঠী নিয়মিতভাবে চুক্তি সম্পর্কিত নীতি ও পন্থা-পদ্ধতিগুলি কার্যকর করতে নিয়মিত বৈঠক করবে। এর ফলে, প্রতিরক্ষা শিল্প সংস্থাগুলি সর্বাধুনিক প্রযুক্তির ক্ষেত্রে পারস্পরিক সহযোগিতা গড়ে তুলতে পারবে।
CG/BD/SB
(Visitor Counter : 145
বিদ্যুৎমন্ত্রক
রিহান্দে উৎপাদিত ফ্লাই অ্যাশের ব্যবহার বাড়াতে এনটিপিসি-র পরিকাঠামো তৈরি
নতুনদিল্লি, ১৬ই আগস্ট, ২০২০
দেশের সবথেকে বড় বিদ্যুৎ উৎপাদক প্রতিষ্ঠান, কেন্দ্রীয় রাষ্ট্রায়ত্ত্ব সংস্থা ౼এনটিপিসি লিমিটেড উত্তর প্রদেশের রিহান্দ প্রকল্পের থেকে উৎপাদিত ফ্লাই অ্যাশ সস্তায় অন্য জায়গায় নিয়ে যেতে বিশেষ উদ্যোগ নিয়েছে। বিদ্যুৎ কেন্দ্রে উৎপাদিত ফ্লাই অ্যাশের পুরো ব্যবহার নিশ্চিত করার যে উদ্যোগ এনটিপিসি নিয়েছে, এর ফলে সেই লক্ষ্য অর্জনে সংস্থাটি এক ধাপ এগোল।
রিহান্দের সুপার তাপবিদ্যুৎ কেন্দ্র থেকে ৪৫৮ কিলোমিটার দূরে উত্তর প্রদেশের টিকারিয়ায় এসিসি সিমেন্ট তৈরির কারখানায় ফ্লাই অ্যাশ পাঠানো শুরু হয়েছে। এনটিপিসি-র রিহান্দ কেন্দ্রের এক্সিকিউটিভ ডিরেক্টর শ্রী বালাজি আয়েঙ্গার ৩৪৫০ মেট্রিক টন ছাই মালগাড়ি করে পাঠানোর প্রক্রিয়া শুরু করেছেন। পূর্ব মধ্য রেলের জেনারেল ম্যানেজার শ্রী ললিত ত্রিবেদী ও এসিসির সাপ্লাই চেনের প্রধান শ্রী সুরেশ রাঠি এই প্রক্রিয়া শুরু করার অনুষ্ঠানে অনলাইনের মাধ্যমে অংশ নিয়েছেন। এনটিপিসি এই ছাই পরিবহণের জন্য পূর্ব মধ্য রেলের সঙ্গে যোগাযোগ করেছিল। ছাই ভর্তি ওয়াগন গুলি থেকে কোন সমস্যা এড়াতে সেগুলি টারপুলিন দিয়ে ঢেকে দেওয়া হয়েছে।
এর ফলে বিদ্যুৎ কেন্দ্রের ছাই যেমন ব্যবহার করা যাবে, এগুলি পরিবহণ করে রেলেরও আয় বাড়বে। রেল পরিবহণ পরিবেশ বান্ধব এবং কম খরচ সাপেক্ষ। ২০১৯-২০ অর্থ বর্ষে প্রায় চারকোটি তেতাল্লিশ লক্ষ তিরিশ হাজার টন ছাই বিভিন্ন কাজে ব্যবহৃত হয়েছে। এর মাধ্যমে দেশে উৎপাদিত ৭৩.৩১% ছাই কাজে লাগানো গেছে। উৎপাদিত ছাই থেকে উপার্জনের জন্য এনটিপিসি নানা উদ্যোগ নিয়েছে। এর মধ্যে অন্যতম ফ্লাই অ্যাশের সাহায্যে জিও-পলিমার সড়ক নির্মাণ। উন্নত ছাই বিদেশে রপ্তানীর জন্য এনটিপিসি ফ্লাই অ্যাশ ক্ল্যাসিফায়ার ইউনিট তৈরি করবার পরিকল্পনা করেছে।
এনটিপিসি বর্তমানে কয়লা থেকে ২৪টি তাপবিদ্যুৎ কেন্দ্রে, গ্যাস ও তরল জ্বলানী থেকে সাতটি তাপবিদ্যুৎ কেন্দ্রে ১টি জলবিদ্যুৎ কেন্দ্রে, ১৩টি পূণর্নবিকরণযোগ্য কেন্দ্র ও ২৫টি অধীনস্থ এবং যৌথ উদ্যোগের বিদ্যুৎ কেন্দ্র থেকে মোট ৬২.৯ গিগাওয়াট বিদ্যুৎ উৎপাদন করে। ভবিষ্যতে নানা কেন্দ্র থেকে আরো ২০ গিগাওয়াট বিদ্যুৎ উৎপাদনের পরিকল্পনা রয়েছে। এর মধ্যে ৫ গিগাওয়াট বিদ্যুৎ পূণর্নবিকরণযোগ্য জ্বালানীর মাধ্যমে তৈরি হবে।
(CG/CB
প্রধানমন্ত্রীরদপ্তর
মহাত্মা জ্যোতিবা ফুলের জন্মবার্ষিকীতে শ্রদ্ধা প্রধানমন্ত্রীর
নতুন দিল্লি, ১১ এপ্রিল, ২০২১
প্রধানমন্ত্রী শ্রী নরেন্দ্র মোদী মহান সমাজ সংস্কারক, চিন্তক, দার্শনিক এবং বিশিষ্ট লেখক মহাত্মা ফুলে-কে তাঁর জন্মবার্ষিকীতে শ্রদ্ধা জানিয়েছেন।
শ্রী মোদী বলেছেন, মহাত্মা ফুলে মহিলাদের শিক্ষা ও তাদের ক্ষমতায়ণে সারাজীবন উৎসর্গ করেছিলেন।
সমাজ সংস্কারের ক্ষেত্রে তাঁর নিষ্ঠা আগামী প্রজন্মের কাছে প্রেরণার উৎস হয়ে থাকবে বলেও প্রধানমন্ত্রী অভিমত প্রকাশ করেন।
CG/BD/AS/
(
প্রধানমন্ত্রীরদপ্তর
মহারাষ্ট্রের বিভিন্ন অংশে বন্যা ও ভারী বৃষ্টির ফলে উদ্ভুত পরিস্থিতি নিয়ে রাজ্যের মুখ্যমন্ত্রীর সঙ্গে প্রধানমন্ত্রীর কথা
নতুন দিল্লি, ১৬ই অক্টোবর, ২০২০
প্রধানমন্ত্রী শ্রী নরেন্দ্র মোদী, মহারাষ্ট্রের মুখ্যমন্ত্রী শ্রী উদ্ধব ঠাকরের সঙ্গে রাজ্যের বিভিন্ন অংশে বন্যা ও ভারী বৃষ্টিপাতের ফলে উদ্ভুত পরিস্থিতি নিয়ে আলোচনা করেছেন।
এক বার্তায় প্রধানমন্ত্রী বলেছেন, “মহারাষ্ট্রের বিভিন্ন অঞ্চলে বন্যা ও ভারী বৃষ্টিপাতের ফলে উদ্ভুত পরিস্থিতি নিয়ে মুখ্যমন্ত্রী উদ্ধব ঠাকরে জির সঙ্গে কথা হয়েছে। রাজ্যে আমাদের যে সব বোন এবং ভাইয়েরা ক্ষতিগ্রস্ত হয়েছেন, তাঁদের প্রতি আমি সমবেদনা জানাচ্ছি এবং তাঁদের জন্য প্রার্থনা করছি। কেন্দ্রের তরফে সবরকমের সাহায্যের বিষয়ে অঙ্গীকার করছি এবং ত্রাণ কাজ চলছে।”
CG/CB/SFS
(